Rikunarita-ORG/Wikinium huggingface dataset:
# Sekularizmus

**Sekularizmus** je svetonázor alebo ideológia, zameraný/á na spoločnosť ako takú a verejný život ako taký a ignorujúci náboženstvo, prípadne aj požadujúci striktné oddelenie spoločnosti a verejného života – najmä štátu – od cirkvi. Pojem sa niekedy zamieňa s pojmom sekularizácia (zosvetštenie) a sekulárnosť (svetskosť).
# San Diego (Kalifornia)

|  |
| --- |
| San Diego |
| mesto |
|  |
|

|  |  |
| --- | --- |
|  Vlajka  |  Erb  |

 |
| **Motto:Semper Vigilans* |
| **Prezývka:America's Finest City, Birthplace of California, City in Motion* |
|  |
| Štát |  Spojené štáty |
| Fed. štát | Kalifornia |
| Okres | San Diego County |
|  |
| Súradnice | ﻿ / ﻿ |
| Najvyšší bod |  485  |
| Najnižší bod |  0  |
|  |
| Rozloha | 964,57 km² (96 457 ha) |
|  - súše | 844,04 km² (84 404 ha) |
|  - vody | 120,53 km² (12 053 ha) |
|  |
| Obyvateľstvo | 1 386 932 |
| Hustota | 1 643,21 obyv./km² |
|  |
| založenie | 1769 |
| Starosta | Todd Gloria |
|  |
| Časové pásmo | PST (UTC -8) |
|  - letný čas | PST (UTC -7) |
| PSČ | 92101–92124, 92126–92132, 92134–92140, 92142–92143, 92145, 92147, 92149–92150, 92152–92155, 92158–92161, 92163, 92165–92179, 92182, 92186–92187, 92191–92193, 92195–92199 |
| Telefónna prevoľba | 619/858 |
|  |
|

 Poloha mesta v rámci USA

 |
|  Interaktívna mapa mesta
 |
|  |
| **Wikimedia Commons:**  San Diego, California |
| **Webová stránka:**   |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**San Diego** je pobrežné mesto v americkom štáte Kalifornia nachádzajúce sa na juhozápadnom pobreží Spojených štátov. V roku 2020 tu žilo vyše 1,4 milióna obyvateľov. Je to druhé najväčšie mesto v štáte Kalifornia a ôsme najväčšie mesto v Spojených štátoch.

Nachádza sa severne od štátnej hranice s Mexikom, pričom priamo susedí s mexickým mestom Tijuana, s ktorým vytvára aglomeráciu. Je sídlom amerického námorníctva, disponuje množstvom pláží a má prímorské podnebie. Priemerná ročná teplota je 18 °C. Hlavným zdrojom príjmov mesta je turizmus, obchod, poľnohospodárstvo, výroba lodí, armáda, biotechnológie, počítačové vedy a elektronika. Známa je miestna ZOO a oceánografický inštitút s morským akváriom.

## Osobnosti mesta

* Robert Duvall (\* 1931), herec
* Ted Danson (\* 1947), herec
* Brian Teacher (\* 1953), tenista
* William Cameron McCool, (\* 1961 – † 2003), astronaut
* Matt Cameron (\* 1962), hudobník
* Cameron Diaz (\* 1972), herečka
* Jason London (\* 1972), herec a producent
* Holly Marie Combsová (\* 1973), herečka
* Adam Brody (\* 1979), herec

## Partnerské mestá

* Alcalá de Henares, Španielsko
* Campinas, Brazília
* Cavite City, Filipíny
* Džalalabad, Afganistan
* Edinburgh, Škótsko, Spojené kráľovstvo
* Jeonju, Kórejská republika
* Jokohama, Japonsko
* León, Mexiko
* Perth, Austrália
* Tema, Ghana
* Tchaj-čung, Taiwan
* Varšava, Poľsko
* Vladivostok, Rusko
* Yantai, Čína

## Iné projekty

Commons* Commons ponúka multimediálne súbory na tému **San Diego (Kalifornia)**

## Externé odkazy

* Oficiálna stránka
# Pediatria

Pediatrička pri vyšetrovaní pacienta (Spojené štáty, 1974)
**Pediatria** (zo starogr. παιδο- *paido-* – „detský, súvisiaci s deťmi“ a ἰατρεία *iātreíā* – „liečenie“) alebo **detské lekárstvo** je vedný odbor medicíny, ktorý sa zaoberá prevenciou, diagnostikou a terapiou (liečením) ľudského organizmu v období jeho vývoja, teda od narodenia do 14. veku života (pozri dieťa). Odborník, resp. odborníčka v pediatri sa nazýva **pediater**, resp. **pediatrička**.

Pediatria vychádza z vedeckých poznatkov o raste a telesnom, psychickom (duševnom), emocionálnom (citovom) a sociálnom vývoji detského organizmu, pričom nadväzuje na takmer všetky ďalšie odbory medicíny, ako aj na psychológiu, pedagogiku a sociológiu.

Najstaršie zachované správy o ošetrovaní detí pochádzajú už z počiatku 2. tisícročie pred Kr., no samostatným lekárskom odborom sa pediatria stala až v 19. storočí oddelením od internej medicíny. Prvá detská nemocnica vznikla v roku 1802 v Paríži, pričom následne vznikali ďalšie okrem iných miest aj v Prahe (1842), Brne (1846) či v Bratislave (1853).

## Poznámky

## Referencie

## Externé odkazy

* FILIT – zdroj, z ktorého pôvodne čerpal tento článok.
# Ahinsa

**Ahinsa** (iné názvy: **ahinsá, ahimsá, ahimsa,**  (?)*áhinsa*; sanskrit: अहिंसा – prepis podľa IAST: ahiṃsā – slovenský prepis: *ahinsa*/iné slovenské prepisy:*ahinsá/ahimsa/ahimsá*) je neubližovanie, vyhýbanie sa ubližovaniu; etické pravidlo neubližovať živým tvorom je príznačné pre mentalitu Indov a môžeme ho nájsť v najrozličnejších filozofických i náboženských učeniach Indie, napr. v joge, v džinizme a pod.

Ahinsu uplatňoval Mahátma Gándhí pri procese získavania nezávislosti Indie.

## Ahinsa v joge

V joge je ahinsa neubližovanie, vyhýbanie sa ubližovaniu, ktoré je jednou z príčin narušenia
vnútornej rovnováhy človeka.

## Referencie

## Pozri aj

* aštangajoga
* jama

## Externé odkazy

* FILIT – zdroj, z ktorého pôvodne čerpal tento článok.
# Jean Meslier

|  |
| --- |
| Jean Meslier |
|  |
| Narodenie | 15. jún 1664 Mazerny, Francúzsko |
| Úmrtie | 17. jún 1729 (65 rokov) Étrépigny, Francúzsko |
| Profesia | filozof, kňaz a spisovateľ |
| Odkazy |
| Projekt Gutenberg | Jean Meslier (plné texty diel autora) |
| Commons |  Jean Meslier |
|

|  |  |
| --- | --- |
|  |  Biografický portál |

 |

Kostol v Étrépigny, kde pôsobil Meslier
**Jean Meslier** (\* 15. jún 1664, Mazerny, Francúzsko – † 17. jún 1729, Étrépigny, Francúzsko) bol francúzsky katolícky kňaz a ateistický filozof.

Jean Meslier bol katolícky kňaz, ktorý pôsobil 40 rokov od vysvätenia až do svojej smrti vo farnosti Étrépigny v regióne Champagne. Jeho pôsobenie v tejto odľahlej farnosti bolo nenápadné, bez sťažností na jeho prácu a bez viditeľných problémov. Po Meslierovej smrti sa v jeho pozostalosti našli 3 kópie práce označenej autorom ako testament pre jeho farníkov, napísanej v ateistickom duchu v ktorom Meslier popiera existenciu duše a označuje Boha za chiméru.

## Život

Jean Meslier sa narodil v Mazerny v Ardenách. V roku 1678 sa začal učiť latinčinu od kňaza zo susedstva a nakoniec vstúpil do seminára. Neskôr v autorskom predhovore k svojmu Testamentu tvrdil, že to urobil, aby potešil svojich rodičov. Na konci štúdia prijal kňazské svätenie a 7. januára 1689 sa stal kňazom v Étrépigny v Champagne.

Odhliadnuc od jedného verejného sporu s miestnym šľachticom, bol Meslier podľa všetkého vcelku nevýrazný. Duchovné autority ho však dvakrát pokarhali za to, že nevhodne zamestnával mladé dospelé slúžky, s ktorými mal podľa ateistu a Meslierovho životopisca Michela Onfraya sexuálne vzťahy. Onfray píše, že: "Vikár musel diskrétne a tajne praktizovať radosť zo slobodnej lásky, ktorú propagoval vo svojom diele". Žil ako chudák a každý groš, ktorý mu zostal, venoval chudobným.

Keď Meslier v Étrépigny zomrel, v jeho dome sa našli tri výtlačky 633-stranového oktávového rukopisu, v ktorom dedinský vikár odsudzuje organizované náboženstvo ako „obyčajný vzdušný zámok“ a teológiu ako „obyčajnú neznalosť prirodzených príčin zredukovanú na systém“.

## Referencie

## Zdroj

*Tento článok je čiastočný alebo úplný preklad článkov Jean Meslier na anglickej Wikipédii a Jean Meslier na francúzskej Wikipédii.*

|  |  |
| --- | --- |
|  | Francúzsky portál |
# Animal Liberation Front

Akronym ALF
**Animal Liberation Front** (ALF) je skupina radikálnych ochrancov práv zvierat, ktorí uskutočňujú priame akcie na ich oslobodenie a ochranu. Ich konania sú často v rozpore so zákonom ako napríklad oslobodzovanie zvierat z laboratórií a kožušinových fariem, sabotáže testovacích a výskumných zariadení a ďalšie. Tieto akcie bývajú označované ako ekoterorizmus.

Za zakladateľa organizácie je považovaný britský aktivista za práva zvierat Ronnie Lee, ktorý ju v roku 1976 pomenoval. Podľa ALF filozofie môže byť akýkoľvek čin, ktorý podporí oslobodenie zvierat bez ublíženia ľudí a zvierat, považovaný za ALF akciu.

ALF nie je členská organizácia ale skupina odporu bez vodcu. Pôsobí ako zastrešenie pre činy aktivistov. Bunky ALF sú aktívne v 42 krajinách, vrátane Slovenska. Podľa dokumentu *Behind the Mask* z roku 2006 je celé hnutie decentralizované a bez vodcu. Bunky operujú samostatne a môžu sa skladať iba z jedného člena.

V januári 2005 označilo *Americké ministerstvo pre vnútornú bezpečnosť* ALF ako teroristickú hrozbu.

## Referencie

## Pozri aj

* Práva zvierat
* Ekoterorizmus

## Iné projekty

Commons* Commons ponúka multimediálne súbory na tému **Animal Liberation Front**

## Ďalšia literatúra a zdroje

**Knihy Keith Mann (2007): *From Dusk 'til Dawn*
* Ingrid Newkirk (2000): *Free the Animals: The Story of the Animal Liberation Front*
* Peter Singer (1975): *Animal Liberation*. České vydanie: Osvobození zvířat
* Steven Best (2004): *Terrorists or Freedom Fighters?*

**Filmy (hrané) Jérôme Lescure (2012): *A.L.F. (Animal Liberation Front)*
* Piercarlo Paderno (2011): *Aurora: Il sogno della liberazione*
* Denis Hennelly (2010): *Bold Native*
* Scott Cardinal (2008): *Saints & Angels*

## Externé odkazy

* Animal Liberation Frontline (po anglicky)
* North American Animal Liberation Press Office (po anglicky)
* Talon Conspiracy Archivované 2020-12-05 na Wayback Machine (po anglicky)
* dokumentárne filmy na *Internet Movie Database* (po anglicky)
# Monizmus (filozofia)

**Monizmus** je učenie o jednosti, podľa ktorého je skutočnosť jednotná a má jedinú podstatu. Monisti však túto podstatu interpretujú rôzne, preto existuje viacero druhov monizmov, ktoré však poväčšine nevystupovali pod týmto menom. Až Christian Wolff označil ako monistov tých filozofov, ktorí prijali predpoklad jedinej základnej substancie.

## Externé odkazy

* FILIT – zdroj, z ktorého pôvodne čerpal tento článok.
# Šamanizmus

Altajský šaman s bubnom; fotografia S. I. Borisova, cca 1911-1914
**Šamanizmus** je inštitucionálne, formálne blúznivé spojenie človeka s nadprirodzenou bytosťou v službách príslušnej sociálnej skupiny.

## Charakteristika

Šamanizmus je vlastne súbor extatických a terapeutických metód, ktorých účelom je získať kontakt s paralelným, ale neviditeľným svetom duchov a ich podporu pri správe bežných ľudských záležitostí. V širšom zmysle možno šamanizmus chápať ako náboženstvo.

Aj keď sa objavuje v náboženstvách prakticky všetkých svetadielov a všetkých kultúrnych úrovní, najrozšírenejší je v strednej a v severnej Ázii.

Ku konštitučným prvkom šamanizmu patrí:

1. extáza alebo tranz
2. spojenie s iným svetom
3. formálna viazanosť
4. altruistické ciele

## Literatúra

* CUNNINGHAM, Scott: *Magie tichomořských šamanů : kouzla a rituály Havajských ostrovů.* Praha : Grada, 2009. 207 s. ISBN 978-80-247-3179-7
* ELIADE, Mircea: *Šamanismus a nejstarší techniky extáze.* Praha : Argo, 1997. 433 s. ISBN 80-7203-153-8
* LARSEN, Stephen: *Dveře šamanů : otevření představivosti pro sílu a mýtus.* Praha : Volvox Globator, 1999. 182 s. ISBN 80-7207-267-6
* LEWIS, I. M.: *Ecstatic religion : a study of shamanism and spirit possession.* London — New York : Routledge, 2003. 3. vyd. 200 s. ISBN 0-415-30124-6
* XENOFONTOV, Gavriil. *Sibiřští šamani a jejich ústní tradice*. Preklad Vladimíra Daňková. Vyd. 1. Praha : Argo, 2001. 181 s. (Capricorn; zv. 7.) ISBN 80-7203-334-4.
* VITEBSKY, Piers: *Svět šamanů.* Praha : Knižní klub a Práh, 1996. 184 s. ISBN 80-85809-43-5 (Práh); ISBN 80-7176-303-9 (Knižní klub)
* ZELENÝ, Mnislav: *Malá encyklopedie šamanismu.* Praha : Libri, 2007. 287 s. ISBN 978-80-7277-276-6

## Pozri aj

* Šaman

## Iné projekty

Commons* Commons ponúka multimediálne súbory na tému **Šamanizmus**

## Externé odkazy

* FILIT – zdroj, z ktorého pôvodne čerpal tento článok.
# Agnosticizmus

**Agnosticizmus** (z gr. a- = ne-, gnosis = poznanie) je filozofický názor, stanovisko, podľa ktorého nie je možné poznať podstatu vecí alebo sveta. Ide predovšetkým o metafyzické tvrdenia o živote alebo o existencii Boha, bohov či samotnej podstaty sveta. Poznanie sa obmedzuje iba na skúsenosť, na javy a podobne. K zástancom agnosticizmu zaraďujeme Huma, Kanta a pozitivistov. Filozofiu agnosticizmu ďalej rozvíjali Thomas Henry Huxley, Robert G. Ingersoll a Bertrand Russell.

Termín agnosticizmus je plodom 19. storočia (Th. H. Huxley) a označuje vtedy pozitivistický názor, že problémy metafyzickej pravdy a najmä náboženské otázky nie sú zodpovedateľné. Táto tendencia pokračuje v neopozitivizme 20. storočia a radikalizuje sa natoľko, že agnosticizmus považuje princípy náboženstva z hľadiska jazykovej analýzy a tautológie za nezmysel (porovnaj s ignosticizmom), pretože ich pravdivosť nemožno empiricky ani potvrdiť ani vyvrátiť.

Agnostici vo väčšine prípadov nie sú ateisti, pretože *a priori* neodmietajú existenciu Boha.

## Agnosticizmus podľa Huxleya

Agnosticizmus je metóda, ktorá spočíva v prísnej aplikácii jedného jediného základného
princípu: pozitívne sa tento princíp dá vyjadriť takto: vo veciach rozumu používaj rozum bez toho, aby si sa dal rušiť inými vplyvmi.

Negatívne sa dá tento princíp vyjadriť takto: vo veciach rozumu nepovažuj
za isté tvrdenia, ktoré neboli dokázané alebo ktoré sa dokázať nedajú.

## Podľa V. Neffa

Agnosticizmus je náuka, podľa ktorej je ľudské poznanie obmedzené iba na vonkajšiu, zmyslovú
podobu a hmotnú tvárnosť vecí, ktorú nemožno prekročiť.

## Agnosticizmus podľa katolíckej vierouky

Agnosticizmus má viacero foriem. V určitých prípadoch agnostik odmieta popierať Boha, ba naopak, požaduje jestvovanie transcendentnej bytosti, ktorá sa však vraj nemôže zjaviť a o ktorej nikto nemôže nič povedať. V iných prípadoch sa agnostik nevyslovuje o existencii Boha a vyhlasuje, že ju nemožno dokázať, ba ani potvrdiť alebo poprieť.

## Referencie

## Pozri aj

* Epistemológia
* Vedecká metóda
* Svetonázor
* Ignosticizmus

## Zdroje

* FILIT – zdroj, z ktorého pôvodne čerpal tento článok.
# Festival

Festival v Rakúsku
**Festival** je zoskupenie vystúpení umelcov, zvyčajne zastrešované miestnou obcou alebo podobne a zvyčajne zamerané na nejakú tému. Najznámejšie sú hudobné festivaly, ako napríklad Pohoda. Festivaly stále prebiehajú vo vonkajšom prostredí.

## Iné projekty

CommonsWikislovník* Commons ponúka multimediálne súbory na tému **Festival Wikislovník ponúka heslo **festival**
# Severná Afrika

Severná Afrika podľa definície OSN
     geografické vymedzenie
**Severná Afrika** je jedným z piatich regiónov afrického kontinentu. Podľa definície OSN sem patrí 11 štátov a závislých území:

* Alžírsko
* Egypt
* Líbya
* Maroko
* Sudán
* Tunisko
* Západná Sahara
* Ceuta
* Kanárske ostrovy
* Madeira
* Melilla

## Polohopis

Severná Afrika sa rozprestiera na sever od Sahelu a takmer celú ju pokrýva Sahara. Leží v blízkosti Európy a obmýva ju zo severu Stredozemné more, zo západu Atlantický oceán a z východnej strany Červené more. Na severovýchode severná Afrika hraničí s Áziou.

## Externé odkazy

|  |  |
| --- | --- |
|  | Africký portál |

* North of Africa Archivované 2010-01-13 na Wayback Machine
# Raeliánske hnutie

**Raeliánske hnutie** je ateistické "náboženstvo", resp. kult. Prívlastok "ateistické" je vzhľadom na široké spektrum foriem, definícií a chápania ateizmu sporný.

V súčasnosti združuje 60 000 členov v 90 krajinách. Založil ho Rael v roku 1974. Cieľom Hnutia je rozšíriť posolstvá od mimozemských entít, tzv. *Elohim* a *postaviť Ambasádu* niekde na neutrálnom území, kde by eventuálne *Elohim* mohli oficiálne prísť, ak "sa na Zemi utvoria vhodné podmienky", t. j. ak zavládne všeobecný mier, a ak pozemšťania samotní oficiálne pozvú svojich stvoriteľov *Elohim*. Pozvánkou je podľa Raela práve samotné postavenie Ambasády.

Hnutie podporuje nekonformné, kontroverzné a často pseudovedecké názory, hlása slobodu bádania, myslenia a sexuality za podmienky neubližovania iným. Pred rokmi sa mediálne zviditeľnilo podporou klonovania človeka a s tým súvisiacim zámerom vytvoriť klon Hitlera, aby mohol byť súdený za svoje zločiny. Hnutie organizuje na rôznych miestach na svete letné *Happiness academy*, na ktorých sa *vyučuje meditácia*, a kde sa *usporadúvajú prednášky*. Semináre sú podobné meditačným sedeniam, či filozofickým diskusiám.

## Externé odkazy

* Oficiálna stránka Raeliánskeho hnutia Archivované 2008-11-10 na Wayback Machine
# Dákovia

Rekonštrukcia obleku dáckeho muža.
**Dákovia** alebo **Dáci** boli vetva indoeurópskych Trákov obývajúca zhruba územie dnešného Rumunska (Dácia) pravdepodobne od bronzovej doby. V roku 106 podľahli rímskemu cisárovi Trajánovi po dáckych vojnách. Z romanizovaných Dákov a ďalšich etnických zložiek (Gótov v 3. storočí a Slovanov v 6. storočí) vznikol základ rumunského národa.

## Dáci na Slovensku

Zhruba od začiatku mladej laténskej doby začali Potisím prenikať na Slovensko. Z prvej polovice prvého storočia pred Kr. možno na južnom Slovensku doložiť keltsko-dácke osady (napr. Šurany-Nitriansky Hrádok). Okolo roku 44 pred Kr. Dákovia, v rámci výbojov ich kráľa Burebistu (asi 70 – 44 pred Kr.), porazili kmeňový zväz Bojov a Tauriskov, vedený Kritasirom (porážka bola taká drvivá, že antickí autori odvtedy nazývali sídla Bojov „bójska púšť“) a rozšírili sem svoju ríšu. Dáckeho kráľa Burebistu krátko nato (44 pred Kr.) zavraždili a jeho veľká ríša sa neudržala. Na južnom Slovensku pozorujeme v druhej polovici 1. storočia (už priamu) dácku okupáciu, ktorá vytlačila časť Keltov do horských oblastí. Na západnom Slovensku bola dáckym centrom Nitra (rozsiahle osídlenie) a na východe Slovenska výrobné a správne stredisko v Zemplíne. Dáci sú spomínaní ako susedia germánskeho Vanniovho kráľovstva ešte v prvej polovici 1. storočia po Kr. Zo západného Slovenska vymizli začiatkom 1. stor. po Kr., z východného Slovenska okolo roku 100 po Kr. Neskôr ich zvyšky zachytávajú archeologické nálezy v hornatých častiach Slovenska v pestrom etnickom konglomeráte púchovskej kultúry.
# Slobodná vôľa

**Slobodná vôľa** je väčšinou chápaná ako schopnosť rozhodovať sa medzi alternatívnymi možnosťami, respektíve schopnosť konať bez externého nátlaku. Neexistuje však všeobecne akceptovaná definícia tohto pojmu.

Otázka, čo je to slobodná vôľa, ako ju chápať alebo či vôbec existuje (kontrastné sú napríklad postoje fatalizmu) a dôsledky jej existencie alebo neexistencie predstavujú jednu z najdlhších diskusií vo filozofii. Okrem filozofie existujú rozličné názory na tento problém taktiež v rámci neurovedy alebo psychológie. Vzhľadom na to, že ide ale ultimátne o metafyzickú tému nejde o vedecký problém v striktnom zmysle (podobne ako napríklad otázka existencie duše atď.). Napriek tomu aj v posledných rokoch vznikajú práce kognitívnych vedcov materialistického svetonázoru, ktorí zastávajú existenciu slobodnej vôle, k nim patrí napríklad Peter Ulric Tse alebo Kevin Mitchell.

Spomedzi filozofov sú známe napríklad Sartrove úvahy z knihy *Existencializmus je humanizmus* (1946), definujúce samotného človeka ako slobodu. Apel na slobodu bol nakoniec všeobecne príznačný pre filozofov existencie.

## Referencie

## Externé odkazy

* FILIT – zdroj, z ktorého pôvodne čerpal tento článok.
# Atomizmus

**Atomizmus** (zo starogr. ἄτομον *atomon* – „nedeliteľný“, „neviditeľný“) je filozofický smer, podľa ktorého všetko dianie pozostáva z hry atómov, z ich spájania a oddeľovania, usporiadavania, presunov, priťahovania a vzájomného odrážania. Atómy sú častice, z ktorých pozostáva každá látka, predmet či teleso. Sú súčasťou väčších častí, molekúl. Prvým filozofom v oblasti atomizmu bol zrejme Démokritos z Abdér.

## Referencie
# Materinský jazyk

**Materinský jazyk**, **materinská reč** je pojem, ktorým sa najčastejšie označuje prvý jazyk, ktorý sa daná osoba naučila vo svojom živote.

Podľa niekoľkých iných kritérií môže byť materinský jazyk definovaný, či chápaný ako:

* jazyk, ktorým na danú osobu hovorila jeho matka, alebo iná osoba, ktorá sa najvýraznejšie podieľala na jej výchove
* najlepšie ovládaný jazyk (kritérium kompetencie)
* najviac používaný jazyk (kritérium funkcie)
* jazyk, s ktorým sa daná osoba sama identifikuje (kritérium identifikácie)

Vo všetkých prípadoch nemusí ísť o jeden a ten istý jazyk – u väčšiny obyvateľov sveta ide o rôzne jazyky, napr. prvý osvojený jazyk a jazyk najviac používaný sa u veľa osôb líši.
# Inteligenčný kvocient

Rozloženie IQ v dostatočne veľkej populácii môže byť modelované pomocu normálneho rozdelenia
**Inteligenčný kvocient** alebo **IQ** je číslo opisujúce inteligenciu človeka v pomere k ostatnej populácii.

Pôvodná definícia IQ pri meraní inteligencie detí bola: IQ je pomer mentálneho veku k fyzickému veku vynásobený stomi.

Mentálny vek bol stanovený na základe priemerného výkonu testu inteligencie v danej vekovej skupine.

Kategórie inteligenčného kvocientu| Kategória | Rozsah IQ |
| --- | --- |
| Normálna | od 90 do 110 |
| Vyššia | od 110 do 120 |
| Ešte vyššia | od 120 do 130 |
| Blízko k testovej genialite | od 130 do 140 |
| Géniovia | 140+ |

## Pozri aj

* Emocionálny kvocient
# Neolitická revolúcia

**Neolitická revolúcia** je jeden až tri tisícročia trvajúci proces zaujatia nového postoja človeka k prírode odohrávajúci sa na rôznych miestach Zeme v rôznom čase v intervale približne od 8. tisícročia pred Kr. až 2. tisícročie pred Kr. (pozri neolit, neolitizácia).

Vzrastá sebavedomie človeka, uskutočňujú sa rozsiahle zmeny v technike, ekonomike i svetonázore. Obsahom neolitickej revolúcie je predovšetkým vznik poľnohospodárskej výroby, domestikácia zvierat, usadlý spôsob života, vznik remesla a zmeny v náboženstve, umení a podobne.

Ďalej pozri článok neolit.

## Externé odkazy

* FILIT – zdroj, z ktorého pôvodne čerpal tento článok.
# Aruba

|  |
| --- |
| **Aruba** |
|

|  |  |
| --- | --- |
|  |  |
| Vlajka
 | Znak
 |

 |
| Štátna hymna: Aruba Dushi Tera (Aruba, Sladká Zem) Délka: 2 minuty a 7 sekund.2:07 |
|  |
| **Miestny názov** |   |
|  • dlhý | Aruba (hol. ) |
|  • krátky | Aruba (hol.) |
| **Hlavné mesto** | Oranjestad 12°31′ s.š. 70°2′ z.d. |
| **Najväčšie mesto** | Oranjestad |
| **Úradné jazyky** | holandčina, papiamento

  |
| **Štátne zriadenie** Kráľ Guvernér Predseda vlády | konštituentná krajina Holandské kráľovstvo Viliam Alexander Alfonso Boekhoudt Evelyn Wever-Croes |
| **Vznik** | 18. marec 1986 |
| **Susedia** | žiadni |
| **Rozloha**  • celková  • voda (%) |   178,91 km²    – km² ( %) |
| **Počet obyvateľov**  • odhad (2014)  • hustota (2014) |   103 400 (197.)   612/km² (22.) |
| **HDP**  • celkový  • na hlavu (PKS) | 2011 2,616 mld. $ (190.) 25 300 $ (47.) |
| **Index ľudského rozvoja** (2013) | 0,825 (?.) – vysoký rozvoj |
| **Mena** | arubský florin (AWG) |
| **Časové pásmo**  • Letný čas | AST (UTC-4) *bez zmeny* (UTC-4) |
| **Medzinárodný kód** | AW |
| **Internetová doména** | .aw |
| **Smerové telefónne číslo** | +297 |
|  Interaktívna mapa |

**Aruba** je ostrov a konštituentná krajina Holandského kráľovstva v Malých Antilách, približne 29 km od pobrežia Venezuely. Rozloha ostrova predstavuje 180 km² a dĺžka pobrežia 88,5 km. Hlavným mestom je Oranjestad.

## Geografia

Ostrov je dlhý 32 km a široký 10 km vo svojom najširšom bode.

## Dejiny

Prvý Európan na ostrov doplával v roku 1499, keď bol ostrov objavený Španielmi. V priebehu 17. storočia sa ostrov stal majetkom Holandska, keď bol v roku 1636 dobytý Holanďanmi. Od roku 1845 tvoril súčasť Holandských Antíl a 1. januára 1986 získal zvláštny status v rámci Holandského kráľovstva. Ostrov je tak reprezentovaný vlastnou vlajkou, ako oficiálna mena sa uznáva arubský florin známy ako arubský gulden, nie však antilský gulden, ktorý je pre okolie typický. Ostrov Aruba je však i naďalej zapojený do rôznych antilských organizácií a aktívne spolupracuje s okolitými ostrovmi napríklad pri rozvoji turistického ruchu. Do roku 1634 bol ostrov pod nadvládou Španielov. Následne sa i s ďalšími okolitými ostrovmi stal holandskou kolóniou. V roku 1986 sa Aruba odpojila a získala štatút zámorského územia s vnútornou autoritou.[chýba zdroj]

## Ekonomika

V hospodárstve ostrova dominuje turistický ruch (582 140 návštevníkov v roku 1994) a petrochemický priemysel.

## Referencie